Νίκος Σουλτανίδης

Ο Νίκος Σουλτανίδης (Κομοτηνή, 2 Ιανουαρίου 1977) είναι Έλληνας πρώην ποδοσφαιριστής ο οποίος αγωνιζόταν ως επιθετικός. Αγωνίστηκε για χρόνια στο πρωτάθλημα της Β΄ Εθνικής στο οποίο έχει σημειώσει μεγάλο αριθμό συμμετοχών και τερμάτωνΝ. Σουλτανίδης... ο επόμενος  taxydromos.gr (29-12-2009)sport24.gr Ενίσχυση με Σουλτανίδη (24-08-2010) και έχει αναδειχθεί μία φορά πρώτος σκόρερ του πρωταθλήματος.e-soccer.gr Πρώτοι Σκόρερ B' Εθνικής Ελλάδας ανά σεζόν Έχει επίσης βραβευτεί από τον ΠΣΑΠ, ως πολυτιμότερος παίκτης του πρωταθλήματος για την περίοδο 2008-09.Οι κορυφαίοι στα βραβεία του ΠΣΑΠ για τη σεζόν 2008-09 sports.in.gr

Καριέρα
Ο Νίκος Σουλτανίδης ξεκίνησε την καριέρα του από τη Δόξα Υφαντών Κομοτηνής και συνέχισε στην ΠΑΕ Ποντίων Ροδόπης το 1996 όταν η Δόξα συγχωνεύθηκε με τον Πόντο Θρυλορίου. Με την ΠΑΕ Ποντίων κατέκτησε το πρωτάθλημα και το κύπελλο στην ΕΠΣ Θράκης το 1997, ενώ αγωνίστηκε και στον τελικό του Κυπέλλου Ερασιτεχνών απέναντι στην Ιωνία Χανίων. Τη σεζόν 1997-98 συμμετείχε με την ΠΑΕ Ποντίων στη Δ' Εθνική για να πάρει μεταγραφή στον Κιλκισιακό το καλοκαίρι του 1998 μετά τον υποβιβασμό της ομάδας του. Στον Κιλκισιακό αγωνίστηκε 3 χρόνια πετυχαίνοντας 36 γκολ σε 88 αγώνες. Στη συνέχεια πήρε μεταγραφή για τον Ηρακλή στον οποίο δεν κατάφερε να καθιερωθεί. Συνέχισε στον Α.Ο. Χανίων και στην συνέχεια επέστρεψε για άλλη μία χρονιά στον Κιλκισιακό.

Το καλοκαίρι του 2003 πήγε στην Καστοριά που αγωνιζόταν στην Γ΄Εθνική και συνέβαλε σημαντικά στην κατάκτηση του πρωταθλήματος από την ομάδα του σημειώνοντας 19 γκολ.Έσπασε τα... κοντέρ η Καστοριά patris.gr (05-06-2004) Αγωνίστηκε άλλες δύο χρονιές με την Καστοριά στη Β΄Εθνικής. Στο διάστημα αυτό ξεχώρισε η πορεία της Καστοριάς στο κύπελλο Ελλάδος της περιόδου 2004-05 που έφτασε μέχρι την προημιτελική φάση. Αποκλείστηκε τελικά από τον Ολυμπιακό, τον οποίο όμως κατάφερε να κερδίσει στον πρώτο αγώνα με σκορ 2-1, με τον Σουλτανίδη να σημειώνει και τα δύο γκολ της Καστοριάς.Χιονιάς ο Σουλτανίδης Ριζοσπάστης (3-10-2005) Τις περιόδους 2006-07 και 2007-08 ο Σουλτανίδης αγωνίστηκε στον Αγροτικό Αστέρα,Τρίτο "χτύπημα" Αγροτικού, με Σουλτανίδη contra.gr (03-06-2006) στον οποίο είχε καλή παρουσία και διατήρησε τις καλές επιδόσεις του στην επίθεση.«Κυβερνούν» τα δίχτυα sentragoal.gr (17-09-2007)

Το καλοκαίρι του 2008 πήρε μεταγραφή για την Καβάλα. Η παρουσία του στην Καβάλα την περίοδο 2008-09 υπήρξε η σημαντικότερη της καριέρας αφού πέρα από την επιτυχία της ομάδας που εξασφάλισε την άνοδο στην Α΄Εθνική, ο Σουλτανίδης αναδείχθηκε πρώτος σκόρερ του πρωταθλήματος και επιπλέον αναδείχθηκε πολυτιμότερος παίκτης του πρωταθλήματος στην ετήσια τελετή βράβευσης του ΠΣΑΠ.Βράβευσε τους καλύτερους ο ΠΣΑΠ Πρώτο Θέμα (10-11-2009) Συνέχισε άλλη μία χρονιά στην Καβάλα αγωνιζόμενος στην Α΄ Εθνική, πετυχαίνοντας ένα γκολ σε αγώνα με αντίπαλο τον Ατρόμητο.MVP: Νίκος Σουλτανίδης sport-fm.gr (19-09-2009) Το καλοκαίρι του 2010 αποκτήθηκε από τον Πανθρακικό που αγωνιζόταν στην Β΄ΕθνικήΚάτοικος Κομοτηνής ο Σουλτανίδης gazzetta.gr (24-08-2010)Ανακοίνωσε Σουλτανίδη ο Πανθρακικός zougla.gr (24-08-2010) και  κατάφερε να αναδειχθεί πρωταθλητής Β΄Εθνικής την περίοδο 2011-12. Την περίοδο 2012-13 συνέχισε την καριέρα του στον Κιλκισιακό, επιστρέφοντας στην πρώτη του ομάδα μετά από 10 χρόνια.Κράτησε Στεφανίδη, πήρε Σουλτανίδη ο Κιλκισιακός  onsports.gr (06-12-2012)

Διακρίσεις
Ομαδικές
Πανθρακικός
Πρωτάθλημα Β΄ Εθνικής 2011-12
Καστοριά
Πρωτάθλημα Γ΄Εθνικής 2003-04
Π.Α.Ε. Ποντίων
Φιναλίστ Κύπελλο Ελλάδας ερασιτεχνών ποδοσφαίρου 1996-97

Ατομικές
Πρώτος σκόρερ πρωταθλήματος Β΄ Εθνικής (2008-09)
Βραβείο πολυτιμότερου παίκτη του πρωταθλήματος Β΄ Εθνικής από τον ΠΣΑΠ (2008-09)

Παραπομπές

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Καστοριάς
Κατηγορία:Ποδοσφαιριστές Αγροτικού Αστέρα Ευόσμου Π.Μ.Α.Σ.
Κατηγορία:Ποδοσφαιριστές Α.Ο. Κιλκισιακού
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Α.Ο. Χανιά